CELEX: 32006R0402
Language: mt
Date: 2006-03-08
Title: 402/2006/KE: Regolament tal-Kummissjoni (KE) Nru 402/2006 tat- 8 ta' Marzu 2006 li jemenda r-Regolament (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju Test b’rilevanza għaż-ŻEE.

28.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  251
               
            REGOLAMENT TAL-KUMMISSJONI (KE) Nru 402/2006
      tat-8 ta' Marzu 2006
      li jemenda r-Regolament (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju
      (Test b’rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komunitarju (1), u b’mod partikolari l-Artikolu 247 tiegħu,
      Billi:
      
                  (1)
               
               
                  Fid-dawl ta’ l-esperjenza miksuba mindu r-Regolament tal-Kummissjoni (KEE) Nru 89/97 ta’ l-20 ta’ Jannar 1997 li jemenda r-Regolament (KEE) Nru 2454/93 li jistabbilixxi d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali tal-Komunità (2) daħal fis-seħħ, inħass il-bżonn li jiġu speċifikati l-metodi li għandhom jintużaw biex jiġi determinat it-toqol nett tal-banana friska. Dawn il-metodi għandhom jinkludu l-użin tal-banana friska biex jiġi stabbilit it-toqol nett tagħha, u t-tfassil ta' ċertifikati ta' l-użin tal-banana li jagħtu prova ta' dak l-użin, minn operaturi ekonomiċi awtorizzati mill-awtoritajiet tad-dwana. It-toqol nett tal-banana friska għandu jiġi stabbilit għal kull konsenja ta’ banana friska konsenjata bi kwalunkwe mezz tat-trasport.
               
            
                  (2)
               
               
                  Il-miżuri dwar l-użin tal-banana friska u t-tfassil ta' ċertifikati ta’ l-użin tal-banana għandhom japplikaw mill-1 ta' Ġunju 2006 biex l-Istati Membri u l-operaturi ekonomiċi jingħataw biżżejjed żmien ħalli jħejju għall-awtorizzazzjoni tal-piżaturi.
               
            
                  (3)
               
               
                  Għall-importazzjonijiet ta’ ċerti ċirkwiti elettroniċi li hemm dispożizzjonijiet dwarhom fil-Kapitoli 84 u 85 tan-Nomenklatura Magħquda, ġew imposti dazji b’effett oppost fir-Regolament tal-Kunsill (KE) Nru 1480/2003 tal-11 ta’ Awwissu 2003 li jimponi dazju definittiv b'effett oppost u l-ġbir definittiv tad-dazju proviżorju impost fuq l-importazzjoni ta' ċerti mikroċirkwiti elettroniċi magħrufa bħala DRAM (dynamic random access memories - memorji dinamiċi b'aċċess każwali) li joriġinaw fir-Repubblika tal-Korea (3). Bil-għan li tiġi żgurata l-applikazzjoni uniformi ta' dawn id-dazji b’effett oppost, jinħtieġ li jkun hemm regola ta’ oriġini speċifika għall-prodotti koperti minn dak ir-Regolament.
               
            
                  (4)
               
               
                  Għaldaqstant, ir-Regolament tal-Kummissjoni (KEE) Nru 2454/93 (4) għandu jiġi emendat.
               
            
                  (5)
               
               
                  Il-miżuri previsti minn dan ir-Regolament huma skond l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Regolament (KEE) Nru 2454/93 huwa emendat kif ġej:
      
                  (1)
               
               
                  Wara l-Artikolu 290, jiddaħħal it-test li ġej:
                  “KAPITOLU 1a
                  Dispożizzjonijiet li jikkonċernaw il-banana”
               
            
                  (2)
               
               
                  L-Artikolu 290a jinbidel b’dan li ġej:
                  “Artikolu 290a
                  Għall-iskopijiet ta' dan il-Kapitolu, u għall-Annessi 38b u 38c, għandhom japplikaw id-definizzjonijiet li ġejjin:
                  
                              (a)
                           
                           
                              ‘piżatur awtorizzat’ tfisser kwalunkwe operatur ekonomiku awtorizzat minn uffiċċju tad-dwana biex jiżen il-banana friska;
                           
                        
                              (b)
                           
                           
                              ‘ir-rekords ta’ l-applikant’ tfisser kwalunkwe dokumenti li għandhom x’jaqsmu ma’ l-użin tal-banana friska;
                           
                        
                              (c)
                           
                           
                              ‘Toqol nett tal-banana friska’ tfisser it-toqol tal-banana nnifisha mingħajr materjali ta’ l-ippakkjar jew kontenituri ta’ l-ippakkjar ikunu ta’ liema tip ikunu.
                           
                        
                              (d)
                           
                           
                              ‘konsenja ta’ banana friska’ tfisser il-konsenja li tinkludi l-kwantità totali ta’ banana friska mgħobbija fuq mezz ta’ trasport wieħed u mibgħuta minn esportatur wieħed lil riċevitur jew iżjed;
                           
                        
                              (e)
                           
                           
                              ‘post ta’ ħatt’ tfisser kwalunkwe post fejn konsenja ta’ banana friska tista’ tinħatt jew tiġi imneħħija taħt proċedura tad-dwana, jew fil-każ ta’ traffiku bil-kontejners, fejn il-kontejner jitniżżel mill- vapur jew ajruplan jew mezz tat-trasport ewlieni ieħorjew fejn jinfetaħ il-kontejner.”
                           
                        
            
                  (3)
               
               
                  Jiddaħħal l-Artikolu 290b li ġej:
                  “Artikolu 290b
                  1.   Kwalunkwe uffiċċju tad-dwana jista’ jagħti, fuq domanda, l-istatus ta’ piżatur awtorizzat lil operatur ekonomiku involut fl-importazzjoni, ġarr, ħżin jew tqandil ta’ banana friska, basta li l-kundizzjonijiet li ġejjin jiġu sodisfatti:
                  
                              (a)
                           
                           
                              l-applikant joffri l-garanziji kollha li hemm bżonn biex l-użin isir kif xieraq;
                           
                        
                              (b)
                           
                           
                              l-applikant għandu għad-dispożizzjoni tiegħu l-għodda ta’ l-użin xierqa;
                           
                        
                              (c)
                           
                           
                              ir-rekords ta’ l-applikant jippermettu lill-awtoritajiet tad-dwana li jwettqu kontrolli effettivi.
                           
                        L-uffiċċju tad-dwana għandu jirriffjuta l-istatus ta’ piżatur awtorizzat jekk l-applikant kiser serjament jew ripetutament il-leġiżlazzjoni doganali.
                  L-awtorizzazzjoni għandha tkun limitata għall-użin ta’ banana friska mwettaq fil-post sorveljat mill-uffiċċju tad-dwana awtorizzat.
                  2.   L-uffiċċju tad-dwana awtorizzat għandu jirtira l-istatus ta’ piżatur awtorizzat jekk min għandu dan l-istatus ma jibqax jissodisfa l-kundizzjonijiet stabbiliti fil-paragrafu 1.”
               
            
                  (4)
               
               
                  Jiddaħħal l-Artikolu 290c li ġej:
                  “Artikolu 290c
                  1.   Għal raġunijiet ta’ kontroll tat-toqol nett tal-banana friska impurtata lejn il-Komunità u li taqa’ taħt il-kodiċi ta’ NM 0803 00 19, dikjarazzjonijiet ta’ rilaxx għaċ-cirkolazzjoni ħielsa għandu jkollhom magħhom ċertifikat ta’ l-użin tal-banana li jindika t-toqol nett tal-konsenja ta’ banana friska kkonċernata, bit-tip ta’ ppakkjar u l-oriġini.
                  Iċ-ċertifikati ta’ l-użin tal-banana għandhom jitfasslu mill-piżaturi awtorizzati skond il-proċedura stabbilita fl-Anness 38b u fil-forma li tikkorrispondi mal-mudell ipprovdut fl-Anness 38c.
                  Dawn iċ-ċertifikati jistgħu jintbagħtu lill-awtoritajiet tad-dwana f’forma elettronika skond il-kundizzjonijiet li għandhom jiġu stipulati mill-awtoritajiet tad-dwana.
                  2.   Il-piżatur awtorizzat għandu jagħti avviż bil-quddiem ta' l-użin ta' konsenja ta' banana friska lill-awtoritajiet tad-dwana biex jitfassal ċertifikat ta’ l-użin tal-banana, bid-dettalji tat-tip ta’ ppakkjar, l-oriġini, il-ħin u l-post ta’ l-użin.
                  3.   L-uffiċċji tad-dwana għandhom jivverifikaw it-toqol nett tal-banana friska mdaħħla fiċ-ċertifikati ta’ l-użin tal-banana, abbażi ta’ l-analiżi tar-riskju, billi jiġi kkontrollat ta’ l-inqas 5 % ta’ l-għadd totali ta’ ċertifikati ta’ l-użin tal-banana ppreżentati kull sena, jew billi jkunu preżenti waqt l-użin tal-kampjuni rappreżentattivi tal-banana mill-piżatur awtorizzat jew billi jiżnu l-kampjuni huma stess, skond il-proċedura stabbilita fil-punti 1, 2 u 3 ta’ l-Anness 38b.”
               
            
                  (5)
               
               
                  Jiddaħħal l-Artikolu 290d li ġej:
                  “Artikolu 290d
                  L-Istati Membri għandhom jikkomunikaw lill-Kummissjoni l-lista tal-piżaturi awtorizzati u kwalunkwe tibdiliet li jista' jkollha wara.
                  Il-Kummissjoni għandha tibgħat tagħrif bħal dan lill-Istati Membri l-oħra.”
               
            
                  (6)
               
               
                  L-Anness 11 huwa emendat skond l-Anness I ta’ dan ir-Regolament.
               
            
                  (7)
               
               
                  L-Anness 38b jinbidel bit-test li jidher fl-Anness II ta’ dan ir-Regolament.
               
            
                  (8)
               
               
                  L-Anness 38c jiddaħħal skond l-Anness III ta’ dan ir-Regolament.
               
            Artikolu 2
      Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      Madankollu, il-punti (4), (7) u (8) ta' l-Artikolu 1 għandhom japplikaw mill-1 ta' Ġunju 2006.
      
         Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, nhar it-8 ta' Marzu 2006.
         
            
               Ghall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 302, 19.10.1992, p. 1. Regolament kif emendat l-aħħar mir-Regolament (KE) Nru 648/2005 tal-Parlament Ewropew u tal-Kunsill (ĠU L 117, 4.5.2005, p. 13).
      
         (2)  ĠU L 17, 21.1.1997, p. 28.
      
         (3)  ĠU L 212, 22.8.2003, p. 1. Regolament kif emendat l-aħħar mir-Regolament (KE) Nru 2116/2005 (ĠU L 340, 23.12.2005, p. 7).
      
         (4)  ĠU L 253, 11.10.1993, p. 1. Ir-Regolament kif emendat l-aħħar mir-Regolament (KE) Nru 215/2006 (ĠU L 38, 9.2.2006, p. 11).
      
         ANNESS I
         L-Anness 11 jiġi emendat kif ġej:
         
                     (a)
                  
                  
                     It-test li ġej jiddaħħal bejn ir-reġistrazzjonijiet dwar il-prodotti kklassifikati taħt il-kodiċi tan-NM “ex 7117” u “ex 8482”:
                     
                                 “ex 8473 30 10  u ex 8473 50 10 
                              
                              
                                 Ċirkwiti elettroniċi integrati magħrufa bħala Memorji Dinamiċi b'aċċess każwali (DRAM)
                              
                              
                                 Manifattura fejn iż-żieda fil-valur akkwistat bħala riżultat ta' xogħol u pproċessar, u jekk applikabbli, l-inkorporazzjoni ta’ partijiet li joriġinaw fil-pajjiż tal-manifattura, tirrappreżenta ta’ l-inqas 45 % tal-prezz ex-fabbrika tal-prodotti.
                                 Meta r-regola tal-45 % ma tintlaħaqx, id-DRAMs joriġinaw fil-pajjiż minn fejn joriġina l-ikbar sehem mill-valur tal-materjali użati”
                              
                           
               
                     (b)
                  
                  
                     it-test li ġej jiddaħħal bejn ir-reġistrazzjonijiet dwar il-prodotti kklassifikati taħt il-kodiċi tan-NM “ex 8542” u “ex 9009”:
                     
                                 “ex 8548 90 10 
                              
                              
                                 Ċirkwiti elettroniċi integrati magħrufa bħala Memorji Dinamiċi b'Aċċess Każwali (DRAM)
                              
                              
                                 Manifattura fejn iż-żieda fil-valur akkwistat bħala riżultat ta' xogħol u pproċessar, u jekk applikabbli, l-inkorporazzjoni ta’ partijiet li joriġinaw fil-pajjiż tal-manifattura, tirrappreżenta ta’ l-inqas 45 % tal-prezz ex-fabbrika tal-prodotti.
                                 Meta r-regola tal-45 % ma tintlaħaqx, id-DRAMs joriġinaw fil-pajjiż minn fejn joriġina l-ikbar sehem mill-valur tal-materjali użati”
                              
                           
               
      
         ANNESS II
         
            
               “ANNESS 38b
               Il-proċedura msemmija fl-Artikolu 290c(1)
               Għall-għanijiet ta’ l-Artikolu 290c, it-toqol nett ta’ kull konsenja ta’ banana friska għandha tkun determinata minn piżaturi awtorizzati fi kwalunkwe post ta’ ħatt skond il-proċedura li ġejja:
               
                           (1)
                        
                        
                           il-kampjun ta’ unitajiet ta’ banana ppakkjata trid tintgħażel għal kull tip ta’ ppakkjar u għal kull oriġini. Il-kampjun ta’ unitajiet ta’ banana ppakkjata li se tintiżen għandu jikkonsisti minn kampjun rappreżentattiv tal-konsenja ta’ banana friska. Dan għandu ta’ l-inqas ikollu l-kwantitajiet indikati hawn taħt:
                           
                                       Numru ta’ unitajiet ta' banana ppakkjata:
                                       (skond it-tip ta’ ppakkjar u l-oriġini)
                                    
                                    
                                       Numru ta’ unitajiet ta' banana ppakkjata li se tiġi spezzjonata:
                                    
                                 
                                       – sa 400
                                    
                                    
                                       5
                                    
                                 
                                       – minn 401 sa 700
                                    
                                    
                                       7
                                    
                                 
                                       – minn 701 sa 1 000 
                                    
                                    
                                       10
                                    
                                 
                                       – minn 1 001  sa 2 000 
                                    
                                    
                                       13
                                    
                                 
                                       – minn 2 001  sa 4 000 
                                    
                                    
                                       15
                                    
                                 
                                       – minn 4 001  sa 6 000 
                                    
                                    
                                       18
                                    
                                 
                                       – iktar minn 6 000 
                                    
                                    
                                       21
                                    
                                 
                     
                           (2)
                        
                        
                           It-toqol nett għandu jiġi ddeterminat kif ġej:
                           
                                       (a)
                                    
                                    
                                       billi tintiżen kull unità ta' banana ppakkjata li se tiġi spezzjonata (toqol gross);
                                    
                                 
                                       (b)
                                    
                                    
                                       billi tinfetaħ ta’ l-inqas unità waħda ta’ banana ppakkjata, imbagħad jiġi kkalkulat it-toqol ta’ l-ippakkjar;
                                    
                                 
                                       (c)
                                    
                                    
                                       it-toqol ta’ dak l-ippakkjar għandu jiġi aċċettat għall-ippakkjar kollu ta’ l-istess tip u oriġini, u għandu jitnaqqas mit-toqol ta’ l-unitajiet kollha ta’ banana ppakkjata li ntiżnet.
                                    
                                 
                                       (d)
                                    
                                    
                                       il-medja tat-toqol nett għal kull unità ta’ banana ppakkjata stabbilita b’dan il-mod għal kull tip u oriġini, ibbażata fuq it-toqol tal-kampjuni kkontrollati, għandha tiġi aċċettata bħala l-bażi biex jiġi ddeterminat it-toqol nett tal-konsenja ta’ banana friska.
                                    
                                 
                     
                           (3)
                        
                        
                           meta l-awtorità tad-dwana ma tikkontrollax iċ-ċertifikati ta' l-użin tal-banana fl-istess waqt it-toqol nett iddikjarat fuq ċertifikati bħal dawn għandu jkun aċċettabbli għall-awtoritajiet tad-dwana sakemm ma jkunx hemm nuqqas ta’ qbil bejn it-toqol nett iddikjarat u l-medja ta’ toqol nett stabbilita mill-awtoritajiet tad-dwana ta' iktar jew inqas minn 1 %.
                        
                     
                           (4)
                        
                        
                           iċ-ċertifikat ta’ l-użin tal-banana għandu jiġi ppreżentat lill-uffiċċju tad-dwana fejn tressqet id-dikjarazzjoni ta’ rilaxx għal ċirkolazzjoni ħielsa. L-awtoritajiet tad-dwana għandhom japplikaw ir-riżultati tal-kampjuni indikati fiċ-ċertifikat ta' l-użin għall-konsenja sħiħa ta’ banana friska li għaliha jirreferi ċ-ċertifikat.”
                        
                     
         
      
      
         ANNESS III
         Jiddaħħal l-Anness 38c li ġej:
         
            
               “ANNESS 38c
               
                  
               Test ta 'immaġni
               
                  Il-formola msemmija fl-Artikolu 290c(1)
                  ĊERTIFIKAT TA' L-UŻIN TAL-BANANA
                  1. Isem tal-piżatur awtorizzat
                  2. Data u numru ta' ħrug taċ-ċertifikat ta' l-użin
                  3. Referenza tal-kummerċjant
                  4. Identità tal-mezz tat-trasport mal-waslal
                  5. Pajjiż ta' oriġini
                  6. Numru u tip ta' ppakkjar
                  7. Toqol nett totali stabbilitt
                  8. Marka(i)
                  9. Unitajiet spezzjonati ta' banana ppakkjata (Daħħal it-toqol gross għal kull unità mwieżna)
                  1
                  8
                  15
                  2
                  9
                  16
                  3
                  10
                  17
                  4
                  11
                  18
                  5
                  12
                  19
                  6
                  13
                  20
                  7
                  14
                  21
                  10. Toqol gross totali ta' unitajiet spessjonati ta' banana ppakkjata:
                  11. Numru ta' unitajiet ta' banana ppakkjata spezzjonata:
                  :
                  12. Toqol gross medju:
                  13. Tara:
                  -
                  14. Toqol nett medju għal kull unità ta' banana ppakkjata:
                  15. Firma u timbru tal-piżatur awtorizzat
                  16. Post u data:”